**OPĆINA SIRAČ**

*BILJEŠKE UZ FINANCIJSKA IZVJEŠĆA ZA ČETVRTI KVARTAL 2023. GODINE*

Sirač, veljača 2024. godina

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA SIRAČ**

Sirač, Stjepana Radića 120/1

OIB: 93565930259

Sirač, 14. veljače 2024. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. prosinca 2023. godine*

1. Naziv obveznika: **OPĆINA SIRAČ**

2. Sjedište obveznika: 43541 SIRAČ

3. Adresa sjedišta: Stjepana Radića 120/1

4. Šifra općine: 07, 390

5. Broj RKP-a: 35159

6. Matični broj: 02591073

7. OIB: 93565930259

8. Razina: 22

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2023. godine**

Sadržaj

[1. UVOD 4](#_Toc158801697)

[BILJEŠKA BROJ 1 – ZAKONSKI OKVIR 4](#_Toc158801698)

[2 . IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS) 5](#_Toc158801699)

[BILJEŠKA BROJ 2 - PRIHODI POSLOVANJA (6) 6](#_Toc158801700)

[BILJEŠKA BROJ 3 - RASHODI POSLOVANJA (3) 8](#_Toc158801701)

[BILJEŠKA BROJ 4 - PRIHODI OD PRODAJE NEFINANCIJSKE IMOVINE (7) 9](#_Toc158801702)

[BILJEŠKA BROJ 5 - RASHODI ZA NABAVU NEFINANCIJSKE IMOVINE (4) 9](#_Toc158801703)

[BILJEŠKA BROJ 6 – IZDACI ZA FINANCIJSKU IMOVINU (5) 10](#_Toc158801704)

[BILJEŠKA BROJ 7 – IZDACI ZA FINANCIJSKU IMOVINU (8) 11](#_Toc158801705)

[BILJEŠKA BROJ 8 - VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU (X006) 11](#_Toc158801706)

[BILJEŠKA BROJ 9 - STANJE NOVČANIH SREDSTAVA NA KRAJU RAZDOBLJA (11P) 11](#_Toc158801707)

[BILJEŠKA BROJ 10 – PROSJEČAN BROJ ZAPOSLENIH 11](#_Toc158801708)

[BILJEŠKA BROJ 11 – TEKUĆE POMOĆI IZ DRŽAVNOG PRORAČUNA 11](#_Toc158801709)

[BILJEŠKA BROJ 12 – KAPITALNE POMOĆI IZ DRŽAVNOG PRORAČUNA 11](#_Toc158801710)

[BILJEŠKA BROJ 13 – TEKUĆE POMOĆI IZ ŽUPANIJSKIH PRORAČUNA 12](#_Toc158801711)

[BILJEŠKA BROJ 14 – TEKUĆE POMOĆI OD HZMO-a, HZZ-a I HZZO-a 12](#_Toc158801712)

[BILJEŠKA BROJ 15 – TEKUĆE POMOĆI OD IZVANPRORAČUNSKIH KORISNIKA ŽUPANIJSKIH PRORAČUNA 12](#_Toc158801713)

[BILJEŠKA BROJ 16 - TEKUĆE POMOĆI IZ DRŽAVNOG PRORAČUNA TEMELJEM PRIJENOSA EU SREDSTAVA 12](#_Toc158801714)

[BILJEŠKA BROJ 17 - KAPITALNE POMOĆI IZ DRŽAVNOG PRORAČUNA TEMELJEM PRIJENOSA EU SREDSTAVA 12](#_Toc158801715)

[BILJEŠKA BROJ 18 12](#_Toc158801716)

[3. BILANCA 13](#_Toc158801717)

[4. IZVJEŠTAJ O PROMJENAMA U VRIJEDNOSTI I OBUJMU IMOVINE (OBRAZAC P-VRIO) 14](#_Toc158801721)

[5. IZVJEŠTAJ O OBVEZAMA (Obrazac: OBVEZE) 14](#_Toc158801725)

[BILJEŠKA BROJ 19 – DOSPJELE I NEDOSPJELE OBVEZE 14](#_Toc158801726)

# 1. UVOD

U skladu s odredbama Pravilnika o financijskom izvještavanju u proračunskom računovodstvu («Narodne novine», broj 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 01.01. do 31.12.2023. godine, Ministarstva financija, KLASA: 400-02/23-01/27; URBROJ: 513-05-03-24-4 od 10. siječnja 2024., sastavljen je Financijski izvještaj Općine Sirač za razdoblje siječanj – prosinac 2023. godine koji se sastoji od:

* Bilanca
* Izvještaja o prihodima i rashodima, primicima i izdacima (Obrazac PR-RAS),
* Izvještaja o promjenama u vrijednosti i obujmu imovine i obveza
* Izvještaj o rashodima prema funkcijskoj klasifikaciji,
* Izvještaj o obvezama
* Bilješke.

## BILJEŠKA BROJ 1 – ZAKONSKI OKVIR

Općina Sirač primjenjuje proračunsko računovodstvo u skladu sa Zakonom o proračunu («Narodne novine», broj 144/21) i Pravilnikom o proračunskom računovodstvu i računskom planu («Narodne novine», broj 158/23). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima

Financijskog izvještaja.

# 2 . IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS)

***Ukupni prihodi i primici*** ***(X678)*** ostvareni su u izvještajnom razdoblju u iznosu od 1.497.986,29 € što je u odnosu na ostvarenje u izvještajnom razdoblju prethodne godine manje za 227.601,07 €. Unutar ukupnog povećanja najznačajnije promjene se primjećuju kod poreza i prireza na dohodak od nesamostalnog rada, pomoći proračunu iz drugih proračuna (kapitalne pomoći proračunu iz drugih proračuna i pomoći i pomoći temeljem prijenosa EU sredstava).

***Ukupni rashodi i izdaci*** ***(Y345)*** ostvareni su u iznosu od 1.473.755,39 €. U odnosu na izvještajno razdoblje prethodne godine manje su izvršeni za 23.845,38 €. U nastavku je tabelarni prikaz rezultata poslovanja po navedenim skupinama prihoda odnosno rashoda poslovanja.

**Tablica 1.: Ukupni prihodi i rashodi, primici i izdaci u IV. kvartalu 2023. godine**

|  |  |  |  |  |  |
| --- | --- | --- | --- | --- | --- |
| Račun | Opis | Šifra | Ostvareno prethodne godine | Ostvareno tekuće razdoblje | Index |
| 6 | Prihodi poslovanja | 6 | 1.717.472,90 | 1.458.227,88 | 84,9 |
| 7 | Prihodi od prodaje nefinancijske imovine | 7 | 8.114,46 | 15.847,52 | 195,3 |
| 8 | Primici od financijske imovine i zaduživanja | 8 | 0,00 | 23.910,89 | - |
| UKUPNO PRIHODI I PRIMICI | **X678** | **1.725.587,36** | **1.497.986,29** | **86,8** |
| 3 | Rashodi poslovanja | 3 | 1.046.643,51 | 1.212.445,31 | 115,8 |
| 4 | Rashodi za nabavu nefinancijske imovine | 4 | 403.896,50 | 261.310,08 | 64,7 |
| 5 | Izdaci za financijsku imovinu i otplatu zajmova | 5 | 47.060,76 | 0,00 | 0,0 |
| UKUPNO RASHODI I IZDACI | **Y345** | **1.497.600,77** | **1.473.755,39** | **98,4** |
| 922 | VIŠAK PRIHODA I PRIMITAKA | X005 | 227.986,59 | 24.230,90 | 10,6 |
| 922 | VIŠAK PRIHODA I PRIMITAKA –PRENESENI | 9221-9222 | 0,00 | 87.366,02 | - |
| 922 | MANJAK PRIHODA I PRIMITAKA –PRENESENI | 9222-9221 | 139.859,89 | 0,00 | 0,0 |
| 922 | VIŠAK PRIHODA I PRIMITAKA - RASPOLOŽIVI | X006 | 88.126,70 | 111.596,92 | 126,6 |
| 922 | MANJAK PRIHODA PRIMITAKA ZA POKRIĆE | Y006 | 0,00 | 0,00 | - |

## BILJEŠKA BROJ 2 – PRIHODI POSLOVANJA (6)

***Prihodi poslovanja*** ***(6)*** u četvrtom kvartalu 2023. godine ostvareni su u iznosu od 1.458.227,88 €. U odnosu na ostvarenje prihoda prethodne godine bilježi se smanjenje za 259.245,02 €. U strukturi ovih prihoda najznačajniju stavku čine prihodi od poreza, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada.

Prihodi od prodaje proizvoda i robe te pruženih usluga i prihodi od donacija, te prihodi od kazni, upravnih mjera i ostali prihodi participiraju sa znatnije manjim udjelom u ukupnim prihodima poslovanja.

***Prihodi od poreza*** ***(61)*** ostvareni su u iznosu od 709.158,08 € što u odnosu na ostvarenje prethodne godine predstavlja povećanje za 92.379,68 €. Vrijednosno najznačajnije povećanje u odnosu na prethodno izvještajno razdoblje predstavljaju prihodi od poreza i prireza na dohodak od nesamostalnog rada (6111) za 116.352,52 €, a iznose 682.333,44 €. Porez i prirez na dohodak od samostalne djelatnosti (6112) iznosi 24.410,71 € što je u odnosu na prethodnu godinu više za 3.382,97 €. Porez i prirez na dohodak od imovine i imovinskih prava (6113) iznosi 4.504,18 € i manji je za 1.600,31 € u odnosu na razdoblje prethodne godine. Porez i prirez na dohodak od kapitala (6114) iznosi 9.376,56 € te je veći za 2.982,69 € u odnosu na prethodnu godinu. Porez i prirez na dohodak po godišnjoj prijavi (6115) u 2023. godini nije ostvaren, a prethodne godine je iznosio 13.015,46 €. Povrat poreza i prireza na dohodak po godišnjoj prijavi (6117) iznosi 38.921,26 € što je u odnosu na prethodnu godinu povećanje za 13.677,16 €.

***Porez na imovinu*** ***(613)*** u iznosu od 23.218,27 € bilježi smanjenje u odnosu na prethodnu godinu za 2.714,17 €.

***Porezi na robu i usluge (614)*** ostvareni su u iznosu od 4.236,18 € i u odnosu na prethodnu godinu bilježe povećanje za 668,60 €.

***Pomoći iz inozemstva i od subjekata unutar općeg proračuna (63)*** su ostvarene u ukupnom iznosu od 326.732,40 što je smanjenje za 325.439,91 € u odnosu na prethodnu godinu.

***Pomoći proračunu iz drugih proračuna*** ***(633)*** ostvarene su u ukupnom iznosu od 205.981,60 € ili 2.244,03 € manje u odnosu na prethodnu godinu. Tekuće pomoći su iznosile 68.283,14 € što je u odnosu na prethodnu godinu smanjenje za 35.091,47 €. Kapitalne pomoći iznose 137.698,46 € koje su u odnosu na prethodnu godinu veće za 32.847,44 €. *Tekuće i kapitalne pomoći proračunu iz drugih proračuna* se odnose na sljedeće namjene:

* Projekt „Projekt provedbe edukacije“
* Projekt Zaželi “Učim, radim, pomažem faza III.“
* Projekt temeljem Javnog poziva općinama Republike Hrvatske za financijsku potporu i održavanje i razvoj predškolske djelatnosti u 2023. godini
* Model osiguranja fiskalne održivosti vrtića
* Projekt „Adaptacija Doma kulture u Bijeloj“
* Projekt „Poticanje mjera odvojenog sakupljanja komunalnog otpada“ za nabavu komunalne opreme za prikupljanje otpada
* Projekt „Izgradnja dječjeg igrališta“
* Projekt „Rekonstrukcija dijela Hrvatskog doma u Siraču“
* Projekt „Rekonstrukcija nerazvrstane ceste u naselju Kip“
* Projekt „Sanacija cestovnog jarka u dijelu ulice Nikole Tesle u Siraču“
* Projekt „Asfaltiranje staza na mjesnom groblju u Siraču“.

***Pomoći od izvanproračunskih korisnika******(634)***ostvarene su u iznosu od 844,25 € što je u odnosu na prošlu godinu manje za 10.193,01 €. Navedena pomoć se odnosi na sufinanciranje troškova zimske službe (Općina Sirač pripada brdsko-planinskom području) i javne radove. Izvješća o financiranju su podnesena i čekala se isplata koja je zaprimljena dana 03. travnja 2023. godine. Ukupan iznos sufinanciranja troška zimske službe iznosi 844,25 €. Javnih radova nije bilo u 2023. godini.

***Pomoći izravnanja za decentralizirane funkcije (635)*** ostvarene su u iznosu od 24.640,00 € što je u odnosu na prethodnu godinu smanjenje za 5.322,17 €.

***Pomoći temeljem prijenosa EU sredstava******(638)*** ostvarene su u iznosu od 95.266,55 € što je u odnosu na izvještajno razdoblje prošle godine manje za 307.680,70 €. Iznos od 72.812,06 € se odnosi na tekuće pomoći za Program Zaželi III. faza (85%), a iznos od 22.454,49 € se odnosi na kapitalne pomoći namijenjene za projekt „Asfaltiranje staza na mjesnom groblju u Siraču“.

***Prihodi od imovine*** ***(64)*** ostvareni su u iznosu od 89.787,43 € odnosno za 13.213,80 € manje od prethodne godine. Prihodi od financijske imovine tj. prihodi od kamata iznose 1.308,12 €. Prihodi od nefinancijske imovine iznose 88.479,31 €, što je u odnosu na prethodnu godinu smanjenje za 11.772,37 €, a odnose se na prihode od naknada za korištenje nefinancijske imovine (56.162,20 € što se odnosi na eksploataciju mineralnih sirovina, najam repetitora, naknade za pravo puta i turističku pristojbu te prenamjenu poljoprivrednog zemljišta), prihode od zakupa i iznajmljivanja imovine (20.355,18 €), naknade za koncesije (11.495,13 €) te ostale prihode od nefinancijske imovine (466,80 €).

***Prihodi od upravnih i administrativnih pristojbi, pristojbi po posebnim propisima i naknade*** ***(65)*** ostvareni su u iznosu 311.672,88 € što je u odnosu na prošlu godinu manje za 14.905,37 €, a čine ih:

* doprinosi za šume u iznosu 240.353,69 €
* prihodi vodnog gospodarstva u iznosu 31,14 €
* ostali nespomenuti prihodi u iznosu od 3.543,07 €
* komunalni doprinosi i naknade u iznosu 67.744,98 € koji su u odnosu na prethodnu godinu manji za 24.091,64 €.

***Prihodi od prodaje proizvoda i roba te pruženih usluga*** ***(66)*** iznose 20.143,97 € što je u odnosu na prethodnu godinu više za 3.072,65 €. Prihodi se odnose na prihode općine za NUV (naknadu za uređenje voda), tekuće donacije prikupljene od trgovačkih društava i fizičkih osoba-obrtnika povodom manifestacije Dani šljiva i rakija 2023. godine, donacije povodom Humanitarnog božićnog koncerta za Dječji vrtić Sirač te kapitalne donacije za Vijeće češke nacionalne manjine za kupnju računala od strane Češke besede Šibovac.

***Kazne, upravne mjere i ostali prihodi (68)*** iznose 733,12 €, a odnose se na prihode od usluga ukopa, turističku pristjbu te kotizacija za uzorke voćnih rakija i pekmeza koji se ocjenjuju uoči održavanja manifestacije Dani šljiva i rakija 2023. te ostali prihodi (troškovi sudksih postupaka itd.).

## BILJEŠKA BROJ 3 – RASHODI POSLOVANJA (3)

***Rashodi poslovanja (3)*** ostvareni su u ukupnom iznosu od 1.212.445,31 €, odnosno 165.801,80 više u odnosu na prethodnu godinu.

***Rashodi za zaposlene* *(31)*** ostvareni su u iznosu 226.524,90 € i u odnosu na prethodnu godinu bilježe povećanje za 35.263,69 €. Rashodi za zaposlene obuhvaćaju plaće, doprinose na plaće i ostale rashode za zaposlene u općinskoj upravi.

***Materijalni rashodi* *(32)*** ostvareni su u iznosu 487.405,85 € i u odnosu na prethodnu godinu su povećani za 28.132,12 €. Navedeni se rashodi odnose na rashode za redovno poslovanje i rashode za izvršavanje programskih aktivnosti općinske uprave (službena putovanja, usavršavanja djelatnika, naknade za prijevoz i dr.). Od toga značajne promjene bilježe:

* *Naknade troškova zaposlenima (321)* u iznosu od 9.590,81 € što je povećanje za 1.302,61 €.
* *Rashodi za materijal i energiju (322)* u iznosu od 69.526,94 € što je u odnosu na prošlu godinu više za 854,88 €.
* *Rashodi za usluge (323)* koji iznose 368.391,71 € što je u odnosu na prošlu godinu više za 19.280,95 €. Značajnije povećanje bilježe: usluge promidžbe i informiranja u iznosu od 27.906,89 €, komunalne usluge u iznosu od 15.081,12 €, zakupnine i najamnine u iznosu od 10.112,23 €, intelektualne i osobne usluge koje iznose 63.635,07 € te ostale usluge u iznosu od 55.524,60 €.

***Financijski rashodi* (34)** ostvareni su u iznosu 2.744,53 € i bilježe smanjenje od 443,57 €u odnosu na prethodnu godinu, a odnose se na bankarske usluge i usluge platnog prometa te zatezne kamate.

***Subvencije* (35)** ostvarene su u iznosu od 61.425,88 € što je u odnosu na prethodnu godinu više za 22.729,81 €. Iste se odnose na subvencije gospodarstvenicima i obrtnicima.

***Pomoći dane u inozemstvo i unutar općeg proračuna* (36)** izvršene su u iznosu od 181.389,75 € što u odnosu na prethodnu godinu predstavlja povećanje za 18.372,93 €. Navedeno se povećanje odnosi na:

* *Tekuće pomoći unutar općeg proračuna (363)* u iznosu od 29.113,34 € za decentralizirane izdatke po obrascu P2.
* *Tekuće pomoći proračunskim korisnicima drugog proračuna (3661)* u iznosu od 152.276,41 € za financiranje prehrane za Osnovnu školu Sirač kao i plaće zaposlenicima u predškolskom odgoju, usluge Razvojne Agencije Daruvar, obveze prema JVP Grada Daruvar, sufinanciranje vanjskog vrtića, usluge logopeda.

***Naknade građanima i kućanstvima na temelju osiguranja i druge naknade* (37)** ostvarene su u iznosu od 68.867,46 € te bilježe povećanje za 25.959,00 € u odnosu na prethodnu godinu. U najvećim dijelom navedene se naknade odnose na:

* Naknade građanima i kućanstvima u novcu u iznosu od 66.535,40 € za novčane donacije za novorođenu djecu u okviru populacijske politike Općine Sirač, stipendije, sufinanciranje troškova ukopa hrvatskim braniteljima, financijska pomoć za stambeno zbrinjavanje te sufinanciranje školskog pribora učenicima osnovne škole, božićnice umirovljenicima.
* Naknade građanima i kućanstvima u naravi u iznosu od 2.332,06 € za financiranje troškova boravka djeteta u vrtiću samohranim roditeljima kao i sufinanciranje troškova stanovanja te pomoći za novorođenu djecu (poklon paket).

***Ostali rashodi (38)***iznose 184.086,94 € što je u odnosu na prethodnu godinu više za 35.787,82 €, a odnose se na :

* *Tekuće donacije (381)* ostvarene u iznosu od 123.610,43 € što je u odnosu na prethodnu godinu više za 21.754,97 €. Tekuće donacije odnose se na donacije u novcu Vatrogasnoj zajednici Općine Sirač, političkim strankama sukladno broju članova u općinskom vijeću, nagrade za najbolje ocijenjene rakije, pekmeze, džemove i namaze od šljiva (Manifestacija Dani šljiva i rakije 2023. godina), sportskim društvima, vjerskim zajednicama, za troškove izborne promidžbe za izbor članova vijeća te jednokratne financijske potpore udrugama izvan Općine Sirač.
* *Kapitalne donacije (382)* iznose 59.724,67 € za završetak uređenja Vatrogasnog doma u Siraču od strane DVD-a Sirač u iznosu od 11.000,00 €. Iste se odnose i na kapitalnu pomoć Baptističkoj crkvi za nabavu muzičke opreme (1.330,00 €) i Župi pohoda Blažene Djevice Marije za pomoć u obnavljanju crkvene ograde (1.990,00 €) kao i pomoć Komusu za podmirenje dijela računa (26.304,67 €) i kupnju vozila (18.700,00 €) te Hrvatskoj gorskoj službi spašavanja za nabavu kombi vozila (400,00 €).
* *Kapitalne pomoći kreditnim i ostalim financijskim institucijama te trgovačkim društvima (3861)* u iznosu od 751,84 € za produžetak vodovodne mreže u Krešimirovoj ulici.

## BILJEŠKA BROJ 4 – PRIHODI OD PRODAJE NEFINANCIJSKE IMOVINE (7)

***Prihodi od prodaje nefinancijske imovine (7)*** ostvareni su u iznosu 15.847,52 € što u odnosu na prethodnu godinu čini povećanje za 7.733,06 €. Ovi prihodi odnose se na prodaju zemljišta i stana (Radićeva).

## BILJEŠKA BROJ 5 – RASHODI ZA NABAVU NEFINANCIJSKE IMOVINE (4)

***Rashodi za nabavu nefinancijske imovine (4)*** izvršeni su u iznosu 261.310,08 € i u odnosu na ostvarenje u istom razdoblju prethodne godine bilježe značajnije smanjenje u iznosu od 142.586,42 €.

***Rashodi za nabavu neproizvedene dugotrajne imovine (41)***ukupno iznose 36.747,19 € što je u odnosu na prethodnu godinu povećanje za 27.433,04 €. Navedeni se rashodi prvenstveno odnose na:

* Ulaganja na tuđu imovinu: radovi na pojačanom održavanju odvojka u Kipu (Tutićev sokak), usluge stručnog nadzora na istome.

***Rashodi za nabavu proizvedene dugotrajne imovine (42)*** i oni iznose 91.181,08 € što je u odnosu na prethodnu godinu smanjenje za 70.993,30 €, a odnose se na:

* Poslovne objekte (4212) za izradu projektno-tehničke dokumentacije svih glavnih projekata za ishođenje građevinske dozvole za izgradnju civilne streljane u iznosu od 13.113,01 €.
* Građevinske objekte (4213) za sanaciju cestovnog jarka u ulici Nikole Tesle u Siraču kao i usluge stručnog nadzora uređenje dijela ceste u iznosu od 31.943,41 €.
* Postrojenje i opremu (4221) za nabavu računala/laptopa za Vijeće češke nacionalne manjine (758,33 €) i kupnju trakastih zavjesa za Dom u Bijeloj (655,00 €).
* Oprema za održavanje i zaštitu (4223) za kupnju kamere (480,94 €) te nabavu 9 kontejnera za staklo – zvono (18.000,00 €).
* Medicinska i laboratorijska oprema (4224) u vrijednosti od 7.497,23 € za nabavu defibrilatora (AVD).
* Instrumenti, uređaji i strojevi (4225) u vrijednosti od 3.037,50 € za kupnju senzora za mjerenje zraka.
* Uređaji, strojevi i oprema (4227) u vrijednosti od 13.965,66 € za nabavu info totema (7.465,66 €) i 10 sklopivih štandova (6.500,00 €).
* Umjetnička djela (4242) za kupnju skulpture Isusa u jaslicama, vola ili kravice i ovce u ležećem položaju (1.730,00 €).

***Rashodi za dodatna ulaganja na nefinancijskoj imovini (45)*** iznose 133.381,81 € što je u odnosu na izvještajno razdoblje prethodne godine manje za 99.026,16 €, a odnose se na uslugu stručnog nadzora na radovima rekonstrukcije Društvenog doma u Kipu – završna faza, uslugu izrade troškovnika na adaptaciji Doma kulture u Bijeloj, uslugu izrade troškovnika na adaptaciji Hrvatskog doma u Siraču, izradu idejnog projekta za Društveni dom Miljanovac, gromobransku instalaciju mrtvačnice u Siraču, uslugu izrade glavnog arhitektonskog projekta za izgradnju dječjeg igrališta u Parku branitelja u Siraču (k.č. br. 150 k.o. Sirač), uslugu izrade glavnog projekta i troškovnika za rekonstrukciju Društvenog doma u Miljanovcu, uslugu stručnog nadzora na adaptaciji Doma kulture u Bijeloj, radove na Domu u Bijeloj, nabavu igrala za dječje igralište u sklopu Parka branitelja, izradu betonskih stopa za igralište te adaptaciju dijela hrvatskog doma u Siraču, uređenje kuhinje, sanitarnog čvora, ulaznog hola.

## BILJEŠKA BROJ 6 – IZDACI ZA FINANCIJSKU IMOVINU (5)

U izvještajnom razdoblju nije bilo ostvarenja izdataka za dane zajmove. U 2022. godini ostvareni su izdaci za otplatu glavnica primljenih zajmova u iznosu od 47.060,76 €. Iznos od 23.149,87 € knjižen je na kontu 5471 po osnovi namirenja nedostajućih sredstava na teret računa državnog proračuna korištenih za povrat poreza na dohodak i prireza porezu na dohodak po godišnjoj prijavi za 2020. godinu temeljem Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. godini («Narodne novine», broj 11/21, 49/21 i 73/21). Iznos od 23.910,89 € se odnosio na sredstva koja će DVD Sirač u 2023. godini trebati vratiti Općini Sirač, a riječ je o pozajmici za rekonstrukciju zgrade DVD-a što se u 2023. godini i dogodilo.

## BILJEŠKA BROJ 7 – IZDACI ZA FINANCIJSKU IMOVINU (8)

U izvještajnom razdoblju ostvareno je 23.910,89 € primitaka od financijske imovine i zaduživanja, odnosno primljenih povrata glavnice danih zajmova, a odnosi se na povrat drugog dijela pozajmice od strane DVD-a Sirač.

## BILJEŠKA BROJ 8 – VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU (X006)

U izvještajnom razdoblju ostvaren je višak prihoda i primitaka raspoloživ u sljedećem razdoblju u iznosu od 111.596,92 sukladno:

* Višak prihoda i primitaka u IV. kvartalu 2022. godine u iznosu 24.230,90 €
* Višak prihoda i primitaka preneseni sa 31.12.2023. godine u iznosu 87.366,02 €

## BILJEŠKA BROJ 9 – STANJE NOVČANIH SREDSTAVA NA KRAJU RAZDOBLJA (11P)

Na kraju izvještajnog razdoblja ukupno stanje na računima i u blagajnama iznosi 168.299,88 €.

BILJEŠKA BROJ 10 – PROSJEČAN BROJ ZAPOSLENIH

Prosječan broja zaposlenih u tijelima na osnovi stanja na početku i na kraju izvještajnog razdoblja je 20.

## BILJEŠKA BROJ 11 – TEKUĆE POMOĆI IZ DRŽAVNOG PRORAČUNA

##

Tekuće pomoći državnog proračuna iznose 68.033,14 € što je u odnosu na izvještajno razdoblje prethodne godine manje za 30.742,63 €. Tekuće pomoći odnose se na Projekt „Projekt provedbe edukacije“, projekt Zaželi “Učim, radim, pomažem faza III.“, projekt temeljem Javnog poziva općinama Republike Hrvatske za financijsku potporu i održavanje i razvoj predškolske djelatnosti u 2023. godini, model osiguranja fiskalne održivosti vrtića.

## BILJEŠKA BROJ 12 – KAPITALNE POMOĆI IZ DRŽAVNOG PRORAČUNA

Kapitalna pomoć iz državnog proračuna iznosi 137.698,46 €, što je povećanje za 32.847,44 € u odnosu na prethodnu godinu, a odnosi se na projekt „Adaptacija Doma kulture u Bijeloj“, projekt „Poticanje mjera odvojenog sakupljanja komunalnog otpada“ za nabavu komunalne opreme za prikupljanje otpada, projekt „Izgradnja dječjeg igrališta“, projekt „Rekonstrukcija dijela Hrvatskog doma u Siraču“, projekt „Rekonstrukcija nerazvrstane ceste u naselju Kip“, projekt „Sanacija cestovnog jarka u dijelu ulice Nikole Tesle u Siraču“, projekt „Asfaltiranje staza na mjesnom groblju u Siraču“.

## BILJEŠKA BROJ 13 – TEKUĆE POMOĆI IZ ŽUPANIJSKIH PRORAČUNA

Tekuća pomoć u iznosu od 250,00 € odnosi se na iznos koji je Vijeće srpske nacionalne manjine Bjelovarsko-bilogorske županije uplatilo za sufinanciranje tekućih troškova Vijeća srpske nacionalne manjine u Siraču.

## BILJEŠKA BROJ 14 – TEKUĆE POMOĆI OD HZMO-a, HZZ-a I HZZO-a

Tekuće pomoći u 2022. godini iznosile su 4.348,75 €, a odnosile su se na sufinanciranje Javnih radova kojih u 2023. godini nije bilo.

## BILJEŠKA BROJ 15 – TEKUĆE POMOĆI OD IZVANPRORAČUNSKIH KORISNIKA ŽUPANIJSKIH PRORAČUNA

Tekuće pomoći iznose 844,25 €, a odnose se na financiranje troškova zimske službe u 2023. godini.

## BILJEŠKA BROJ 16 – TEKUĆE POMOĆI IZ DRŽAVNOG PRORAČUNA TEMELJEM PRIJENOSA EU SREDSTAVA

Tekuće pomoći iz državnog proračuna iznose 72.812,06 € te se odnose na financiranje programa “Učim, radim, pomažem“ faza III koja je trajala od 01.12.2022. do 30.06.2023. godine. U odnosu na prethodno razdoblje bilježi se smanjenje za 69.679,96 €.

## BILJEŠKA BROJ 17 – KAPITALNE POMOĆI IZ DRŽAVNOG PRORAČUNA TEMELJEM PRIJENOSA EU SREDSTAVA

Kapitalne pomoći iz državnog proračuna iznose 22.454,49 €, a odnose se na financiranje projekta Asfaltiranje staza na mjesnom groblju u Siraču, a u odnosu na prethodno razdoblje bilježi se smanjenje za 238.000,74 €.

## BILJEŠKA BROJ 18 – SKUPINA KONTA 3

Skupina konta 3 odnosi se na sljedeće izdatke:

* 31214 Otpremnine su u 2022. godini iznosile 2.049,68 €, a u 2023. godini ih nije bilo.
* 31215 Naknada za bolest, invalidnost i smrtni slučaj iznosi 491,46 €.
* 32121 Naknada za prijevoz na posao i s posla iznosi 6.558,08 €.
* 32361 Obvezni i preventivni zdravstveni pregledi iznosili su u 2022. godini 832,30 €, a u 2023. godini ih nije bilo.
* 32371 Autorski honorari iznose 12.432,79 €, a odnose se na glazbene izvođače (Dani šljiva i rakije 2023. godine).
* 32372 Ugovori o djelu iznose 1.954,37 € (Voditeljica programa za Dan Općine 2023. godine i za Dane šljiva i rakije, komisija za ocjenu rakija i pekmeza, voditeljica programa božićnog koncerta).
* 32911 Naknade za rad članova predstavničkih i izvršnih tijela i upravnih vijeća iznose 3.069,94 €.
* 32923 Premija osiguranja zaposlenih iznosi 201,52 €.
* 35231 Subvencija poljoprivrednicima iznosi 31.865,62 €.
* 35232 Subvencije obrtnicima iznose 12.406,30 € .
* 36315 Tekuće pomoći gradskim proračunima iznose 29.113,34 €.
* 37212 Pomoći obiteljima i kućanstvima iznose 7.048,68 €.
* 37215 Stipendije i školarine iznose 1.858,14 €.
* 37219 Ostale naknade iz proračuna iznose 57.628,58 €.
* 37229 Ostale naknade iz proračuna u naravi iznose 2.332,06 €.
* 38117 Tekuće donacije građanima i kućanstvima iznose 1.235,87 €.
* 38612 Kapitalne pomoći trgovačkim društvima iznose 751,84 €.

# 3. BILANCA

# Bilanca je sistematizirani pregled stanja imovine (aktiva), obveza (pasiva) na određeni dan. Stanje imovine 1. siječnja iznosi 6.157.275,40 €, a 31. prosinca iznosi 6.205.739,17 € što pokazuje povećanje za 48.463,77 €:

# Nefinancijska imovina iznosi 5.841.700,09 €, a ista se sastoji od:

* + neproizvedene dugotrajne imovine u iznosu od 1.007.501,07 €
	+ proizvedene dugotrajne imovine u iznosu od 2.588.539,07 €
		- građevinski objekti – 2.234.471,67 €
		- postrojenja i oprema – 237.894,08 €
		- prijevozna sredstva – 29.525,91 €
		- knjige i umjetnička djela – 18.772,89 €
		- višegodišnji nasadi i osnovno stado – 64.044,23 €
		- nematerijalna proizvedena imovina – 3.830,29 €
* dugotrajna nefinancijska imovina u pripremi u iznosu od 2.242.669,28 €
* proizvedena kratkotrajna imovina u iznosu od 2.990,67 €
* Financijska imovina iznosi 364.039,08 €, a ista se sastoji od:
* novac u banci i blagajni u iznosu od 134.376,17 €
* depoziti, jamčevni polozi i potraživanja od zaposlenih te za više plaćene poreze i ostalo iznosi 32.227,85 €
* potraživanja za dane zajmove u iznosu od 11.000,00 €
* vrijednosni papiri u iznosu od 114,66 €
* dionice i udjeli u glavnici u iznosu od 165.279,71 €
* potraživanja za prihode poslovanja u iznosu od 20.125,03 €
* potraživanja od prodaje nefinancijske imovine u iznosu od 915,66 €.

# Stanje obveza 1. siječnja iznosi 6.157.275,40 €, a 31. prosinca iznosi 6.205.739,17 € što pokazuje povećanje za 48.463,77 €:

* Obveze iznose 50.458,98 €, a iste se sastoje od:
* obveze za rashode poslovanja u iznosu od 39.396,81 €
* obveze za nabavu nefinancijske imovine u iznosu od 9.037,76 €
* odgođeno plaćanje rashoda i prihoda budućih razdoblja iznose 2.024,41 €.
* Vlastiti izvori iznose 6.155.280,19 €, a isti se sastoje od:
* Vlastitih izvora (911) u iznosu od 6.022.644,13 €
* Višak, odnosno manjka prihoda (922) u iznosu od 111.596,92 €
* Izvanbilančni zapis iznosi 255.211,36 €.

# 4. IZVJEŠTAJ O PROMJENAMA U VRIJEDNOSTI I OBUJMU IMOVINE (OBRAZAC P-VRIO)

# U obrascu P-VRIO iskazane su sve one promjene u vrijednosti i obujmu imovine i obveza koje nisu rezultat financijskih aktivnosti, odnosno transakcija. Iz izvještaja je evidentno da su nastale promjene u vrijednosti i obujmu imovine.

# ***Smanjenje u obujmu imovine (91512)*** iznosi 935,69 € te se odnosi na prodano zemljišta u 2022. godini, ali isto tada nije isknjiženo.

# ***Smanjenje potraživanja za prihode poslovanja (9151116***) iznosi 2.058,11 €, a odnosi se na duplo zaduženje zakupa poljoprivrednog zemljišta iz 2019. godine u iznosu od 290,31 € te pogrešno obračunatih kamata u iznosu od 1.746,25 € te na oslobođenje komunalne naknade fizičkih osoba u iznosu od 21,55 €.

***Povećanje u vrijednosti i obujmu imovine (9151)*** iznosi 4.753,57 €, a odnosi se na:

* Neproizvedenu dugotrajnu imovinu (95111) – 4.630,72 € što se odnosi na naslijeđenu ošasnu imovinu (nedovršena kuća, dvorište, garaža, oranice, šuma, potkućnica-oranica).
* Proizvedenu dugotrajnu imovina (9151202) – 122,85 € što se odnosi na poljske puteve i nerazvrstane ceste.

# 5. IZVJEŠTAJ O OBVEZAMA (Obrazac: OBVEZE)

## BILJEŠKA BROJ 19 – DOSPJELE I NEDOSPJELE OBVEZE

U Izvještaju o obvezama iskazuju se ukupne obveze Općine Sirač u razdoblju od 1. siječnja do 31. prosinca 2023. godine. Stanje obveza na kraju izvještajnog razdoblja (V006) iznosi 48.434,57 € od čega dospjele obveze (V007) iznose 15.500,70 €, a nedospjele obveze (V009) 32.933,87 €.

Od ukupno dospjelih obveza u iznosu od 15.500,70 € na kraju izvještajnog razdoblja dospjelo je:

* Od 1 do 60 dana 3.837,70 €
* Od 181 do 360 dana 10.284,10 €
* Više od 360 dana 1.378,90 €.

Iznos od 3.837,70 € se odnosi na obveze koje su knjižene u 2023. godini, a valuta im je u 2024. godini. Jedan dio se odnosi na obveze za zaposlene te za obveze za materijalne rashode.

Iznos od 10.284,10 se odnosi na obveze za naplaćene tuđe prihode NUV pravne osobe i NUV fizičke osobe. Riječ je o obvezama prema Hrvatskim vodama. Nakon što nam korisnici plate naknadu za uređenje voda mi taj dio knjižimo na obveze 2395 no problem stvara dospijeće na koje ne možemo utjecati.

Iznos od 1.378,90 € se odnosi na račun iz 2015. godine koji nije plaćen jer usluga prema Općini nije izvršena. Obveza bi se trebala otpisati kada se utvrdi stvarna situacija.

Stanje nedospjelih obveza na kraju izvještajnog razdoblja iznosi 32.933,87 € i odnosi se na:

* obveze za rashode poslovanja u iznosu od 23.896,11 € i obveze za nabavu nefinancijske imovine u iznosu od 9.037,76 €.